પઝેશન મળવામાં મોડું થશે એ પ્રકારના ડરને કાઢી નાખવા, બાંધકામની ગુણવત્તા કેવી હશે એ જાણવા તથા અન્ય વિગતો મેળવવા માટે સૌથી સારામાં સારો રસ્તો ડેવલપરના જૂના ગ્રાહકોને મળવાનો છે. રવિવારે આવી વ્યક્તિને મળવા જાઓ, કારણ કે રવિવારે તેઓ તમારા માટે થોડો સમય ફાળવી શકશે. બિલ્ડર વિશે તમે જે જાણવા માગતા હો એ તેમને પૂછી લો. બાંધકામ સમયસર પૂરું થાય છે કે નહીં, બિલ્ડરે સુવિધાઓનાં જે વચનો આપ્યાં હતાં એ સુવિધા આપી કે નહીં એ સિવાયના જે પ્રશ્નો તમારા મનમાં હોય એ પૂછી લો. આ જાણીને તમને બિલ્ડર વિશે ઘણી માહિતી મળશે અને તમે એની પાસેથી શી અપેક્ષા રાખી શકશો એ પણ નક્કી કરી શકશો.